ועדת הכספים, כנסת 15, פרוטוקול מספר 11, 1999-08-02 10:00

אלי גולדשמידט: למה שלא תעשו את אותו הדבר שאתם עושים עם מקורות?

אלי גולדשמידט: למה מקורות שונה מהרשות המקומית?

דן זייצ'יק: המחיר של המים לא קשור למקורות, הוא קשור לרשות המקומית.

יצחק וקנין: כל הבקשה של האוצר היא לייקר את מחיר המים.

אלי גולדשמידט: נושא המים הוא אחד הנושאים הסבוכים ביותר שקיים.

אלי גולדשמידט: אנחנו נקיים על זה דיון הרבה יותר רחב ופרטני.

אלי גולדשמידט: כרגע אנחנו מאשרים את התקנות בכפוף להמשך הסדר סבסוד מחיר המים לבתי המלון.

אלי גולדשמידט: 2.

אלי גולדשמידט: תקנות מע"מ (הוספת כלי רכב לרשימת רכבים שרואים אותם כפרטיים), וצו מס קנייה ותקנות מע"מ (שנויים בפטור תיירים ממיסים על רכב.

מוטי איילון: אנחנו מבקשים להוסיף רכבים שרואים אותם כפרטיים לרשימת רכבים שיש לשלם עליהם מס.

מוטי איילון: זה השינוי היחיד שאנחנו מבקשים לעשות פה.

אלי גולדשמידט: אושר.

מוטי איילון: הנושא הבא הוא צו מס קנייה ותקנות מע"מ - שנויים בפטור תיירים ממיסים על רכב.

מוטי איילון: תייר שרוצה לקנות רכב בארץ קונה את הרכב בלי מיסים, אבל אחרי חצי שנה או שעליו למכור אותו ולשלם את המיסים או שעליו להביא אותו למדינה שממנו הוא בא.

אלי גולדשמידט: אושר.

אלי גולדשמידט: 4.

אלי גולדשמידט: עסקת מינהל מקרקעי ישראל (החלפת קרקעות בבית ג'אן).

אלי גולדשמידט: יש בכלל קרקעות מינהל בבית ג'אן?

פרומה סידס: כן.

אלי גולדשמידט: אושר.

אלי גולדשמידט: 4.

אלי גולדשמידט: צו הפיקוח על מצרכים ושירותים (ביטול אגרות לבחינות לכובסים).

אלי גולדשמידט: מדובר על פטור מאגרות לבחינות לכובסים.

אלי גולדשמידט: אני בטוח שאין פה אף אחד שיתנגד, לכן זה אושר.

אלי גולדשמידט: אישור מוסדות ציבור לעניין סעיף 46 לפקודת מס הכנסה.

אלי גולדשמידט: עם הנושא הזה יש לי בעיה.

אלי גולדשמידט: אני מבין שבכנסת הקודמת לא נבדק הנושא הזה לעומק, ולכן אני מבקש לבדוק את זה יותר לעומק.

אלי גולדשמידט: יש פה רשימה שלמה של עמותות, שאני לא יודע מהן ומיהן.

אבשלום וילן: למה יש 32 עמותות ולא 68?

אלי גולדשמידט: הדבר הזה דורש בדיקה.

אבשלום וילן: אני לא מבין למה גוף פוליטי צריך לאשר את העמותות האלה.

אבשלום וילן: אולי צריך לשנות את החוק כך שוועדה חיצונית תאשר אותן.

נחום לנגנטל: כאן יש מספר מצומצם של עמותות, אבל תאמינו לי שיש הרבה יותר.

נחום לנגנטל: אם אותן עמותות הגיעו עד לכאן, כנראה שהם עברו את כל מסכת הייסורים כדי שיכירו בהן כעמותות.

נחום לנגנטל: בהיותי מנכ"ל משרד התחבורה, הגיעה אלי פנייה מעמותה.

נחום לנגנטל: אז התחילה כל הבדיקה.

נחום לנגנטל: תאמינו לי כל העמותות הללו עברו בדיקה יסודית לפני שהן הגיעו הנה.

יצחק סבן: אני מנהל חשבונות במקצועי, ואני בדקתי הרבה מאוד עמותות.

יצחק סבן: לא קל לקבל אישור.

אלי גולדשמידט: אני לא רוצה שוועדת הכספים תהיה חותמת גומי לעניין הזה.

אלי גולדשמידט: אני רוצה לבדוק את הנושא יותר לעומק.

אלי גולדשמידט: לכן נקיים דיון מעמיק ועקרוני בנושא הזה.

אלי גולדשמידט: יכול להיות שנגיע להסכמה שוועדת כספים לא נחוצה כדי לאשר את העמותות הללו, ותוקם ועדה שתאשר אותן.

אלי גולדשמידט: הארכת תוקף תקנות עידוד החיסכון.

דיאנה ירום: מדובר על תיקון טכני, שנתקלנו בו באמצע העבודה.

דיאנה ירום: מדובר על תכניות חיסכון מתוכנית המשך, ותוכנית המשך - פטור ממס הכנסה.

אלי גולדשמידט: מאושר.

אלי גולדשמידט: פניות תקציביות.

גל הרשקוביץ: פנייה 203.

גל הרשקוביץ: שר הבריאות מציע שינויים בתקציב משרדו ושר האוצר מבקש אישורה של ועדת הכספים של הכנסת בהתאם לסעיף 11 לחוק יסודות התקציב כדי להתאים את תקציב בתי החולים הממשלתיים הכלליים לשינוי שחל במחיר יום האשפוז כפי שנחתם על ידי שרי הבריאות והאוצר, ותיקצוב תוספת המשרות הנובעות מפתיחת מיטות אשפוז בבתי החולים הממשלתיים הכלליים במסגרת תוכנית אשפוז 2000.

יעקב ליצמן: על כמה מיטות מדובר?

גל הרשקוביץ: מדובר על תוספת של 1200 מיטות.

נחום לנגנטל: האם אתם מתקצבים מיטות שנשארות פנויות.

גל הרשקוביץ: אנחנו מדברים על 1200 מיטות, בין אם הן תפוסות ובין אם הן לא תפוסות.

יעקב ליצמן: דובר בזמנו על הקמת בית חולים חדש באשדוד.

יעקב ליצמן: איפה זה עומד?

גל הרשקוביץ: כרגע זה באמצע תכנון.

אלי גולדשמידט: אושר.

אלי גולדשמידט: פנייה 215.

רפאל ארד: מדובר על שינויים פנימיים בתקציב עבור סל קליטה לעולי אתיופיה, ותקציב עבור קליטת העולים מאתיופיה באתר קליטה במבשרת ציון.

אלי גולדשמידט: מאושר.